
DR 30.7.2018                                                               13                    

 
6. Datuk Seri Haji Ahmad bin Haji Maslan [Pontian] minta Perdana Menteri 
menyatakan, kos haji tajaan 1MDB sejak dimulakan. Berapa ramai jemaah Haji yang telah 
terlibat. Mengapakah tahun ini ia dibatalkan. Adakah kerajaan akan menghantar mereka 
dengan percuma melalui sumber dana yang lain. 

 Menteri di Jabatan Perdana Menteri [Dato’ Dr Mujahid Yusof Rawa]: Terima 
kasih Tuan Yang di-Pertua. Soalan nombor 6 tentang Yayasan 1MDB.  

Tuan Yang di-Pertua, untuk makluman Ahli Yang Berhormat, Program Khas Haji 
tajaan 1MDB telah mula dilaksanakan pada tahun 2011 sehingga 2017. Ia melibatkan 
seramai 5,711 orang jemaah dengan kos keseluruhan berjumlah RM56,995,780.   

■1110 

Kami mewarisi keputusan terdahulu yang telah dibuat oleh kerajaan sebelum ini dan 
terpaksa kami mengambil sikap yang baharu terhadap isu ini. Oleh itu, program tersebut tidak 
diteruskan bagi musim haji tahun 2018 memandangkan sumber dana bagi program tersebut 
adalah daripada pihak yang berkaitan dengan 1MDB yang masih dalam siasatan pihak 
berkuasa... [Tepuk] 

Datuk Haji Ahmad bin Haji Maslan [Pontian]: Terima kasih. Saya bagi pihak 1,200 
orang yang telah menerima surat tawaran daripada mantan Perdana Menteri ya, pada ketika 
itu, daripada Pejabat Perdana Menteri. Mereka sebenarnya sudah bersedia untuk 
menunaikan haji dan saya kira oleh kerana 1MDB ini masih lagi dalam siasatan sebagaimana 
yang dinyatakan oleh Yang Berhormat, belum ada ketentuan yang pasti, apa salahnya kalau 
kita berikan kuota untuk mereka meneruskan pergi menunaikan haji? Kemungkinan mereka 
boleh pergi dengan dana sendiri ataupun daripada anak-beranak mereka membantu kerana 
yang kita tawarkan itu ialah kepada imam-imam masjid dan Pengerusi JKK yang tidak pernah 
menunaikan haji sebelum ini.   

 Saya berharap agar kerajaan menimbang semula dan memberikan kuota haji paling 
kurang kepada mereka kalaupun tidak diteruskan sebagaimana yang dinyatakan. Terima 
kasih.   

 Dato’ Dr Mujahid Yusof Rawa: Terima kasih Yang Berhormat Pontian. Saya ingin 
menjelaskan bahawa proses pemilihan calon-calon daripada Yayasan 1MDB itu dipilih oleh 
Yayasan. Itu betul. Kemudian, Tabung Haji akan semak sama ada mereka ini first timer atau 
mereka sudah buat haji. Kita akan bagi keutamaan kepada first timer dan kemudian 
baharulah kita menawarkan. Itu flow dia yang saya kira Yang Berhormat Pontian pun sudah 
sedia maklum.   

Saya ingin jelaskan di sini kepada Dewan bahawa kuota bagi mereka yang telah 
diberikan yang disebut 1,200 orang itu datang daripada Yayasan dan Tabung Haji selama ini 
menganggap bahawa itu adalah kuota yang dari yayasan. Jadi walaupun mereka kata 
mereka hendak bayar sendiri untuk buat haji tahun ini tapi di atas sebab semuanya bermula 
daripada Yayasan dan kerana Yayasan itu sudah di bawah siasatan kerana ada kaitan 
dengan 1MDB, maka kita terus menyatakan bahawa kita tidak akan meneruskan di atas 
sebab-sebab tersebut.  

Satu lagi, Yang Berhormat, kita kena ingat bahawa kuota yang kita bagi kepada 
Yayasan 1MDB itu pun kita sudah ambil kuota orang lain. Jadi tidak adillah kalau kita hendak 
teruskan sebab Yayasan 1MDB itu sendiri bagi kita sudah kita berhentikan pencalonan itu di 
atas sebab siasatan yang telah dikenakan. So, itu saya punya jawapanlah kepada pihak yang 
bertanya.   

Datuk Seri Panglima Abdul Azeez bin Abdul Rahim [Baling]: Soalan tambahan. 
Yang Berhormat Baling.  

Tuan Yang di-Pertua: Sini dulu, soalan tambahan.  

Ustaz Haji Hasanuddin bin Mohd Yunus [Hulu Langat]: Hulu Langat. 

Tuan Yang di-Pertua: Yang Berhormat Hulu Langat, ya.  

 

 

 



6. Datuk Seri Haji Ahmad bin Haji Maslan [Pontian] minta Perdana Menteri menyatakan, kos haji tajaan 1MDB sejak dimulakan. Berapa ramai jemaah Haji yang telah terlibat. Mengapakah tahun ini ia dibatalkan. Adakah kerajaan akan menghantar mereka dengan percuma melalui sumber dana yang lain. Menteri di Jabatan Perdana Menteri [Dato' Dr Mujahid Yusof Rawa]: Terima kasih Tuan Yang di-Pertua. Soalan nombor 6 tentang Yayasan 1MDB. Tuan Yang di-Pertua, untuk makluman Ahli Yang Berhormat, Program Khas Haji tajaan 1MDB telah mula dilaksanakan pada tahun 2011 sehingga 2017. Ia melibatkan seramai 5,711 orang jemaah dengan kos keseluruhan berjumlah RM56,995,780. #1110. Kami mewarisi keputusan terdahulu yang telah dibuat oleh kerajaan sebelum ini dan terpaksa kami mengambil sikap yang baharu terhadap isu ini. Oleh itu, program tersebut tidak diteruskan bagi musim haji tahun 2018 memandangkan sumber dana bagi program tersebut adalah daripada pihak yang berkaitan dengan 1MDB yang masih dalam siasatan pihak berkuasa... [Tepuk]. Datuk Haji Ahmad bin Haji Maslan [Pontian]: Terima kasih. Saya bagi pihak 1,200 orang yang telah menerima surat tawaran daripada mantan Perdana Menteri ya, pada ketika itu, daripada Pejabat Perdana Menteri. Mereka sebenarnya sudah bersedia untuk menunaikan haji dan saya kira oleh kerana 1MDB ini masih lagi dalam siasatan sebagaimana yang dinyatakan oleh Yang Berhormat, belum ada ketentuan yang pasti, apa salahnya kalau kita berikan kuota untuk mereka meneruskan pergi menunaikan haji? Kemungkinan mereka boleh pergi dengan dana sendiri ataupun daripada anak-beranak mereka membantu kerana yang kita tawarkan itu ialah kepada imam-imam masjid dan Pengerusi JKK yang tidak pernah menunaikan haji sebelum ini. Saya berharap agar kerajaan menimbang semula dan memberikan kuota haji paling kurang kepada mereka kalaupun tidak diteruskan sebagaimana yang dinyatakan. Terima kasih. Dato' Dr Mujahid Yusof Rawa: Terima kasih Yang Berhormat Pontian. Saya ingin menjelaskan bahawa proses pemilihan calon-calon daripada Yayasan 1MDB itu dipilih oleh Yayasan. Itu betul. Kemudian, Tabung Haji akan semak sama ada mereka ini first timer atau mereka sudah buat haji. Kita akan bagi keutamaan kepada first timer dan kemudian baharulah kita menawarkan. Itu flow dia yang saya kira Yang Berhormat Pontian pun sudah sedia maklum. Saya ingin jelaskan di sini kepada Dewan bahawa kuota bagi mereka yang telah diberikan yang disebut 1,200 orang itu datang daripada Yayasan dan Tabung Haji selama ini menganggap bahawa itu adalah kuota yang dari yayasan. Jadi walaupun mereka kata mereka hendak bayar sendiri untuk buat haji tahun ini tapi di atas sebab semuanya bermula daripada Yayasan dan kerana Yayasan itu sudah di bawah siasatan kerana ada kaitan dengan 1MDB, maka kita terus menyatakan bahawa kita tidak akan meneruskan di atas sebab-sebab tersebut. Satu lagi, Yang Berhormat, kita kena ingat bahawa kuota yang kita bagi kepada Yayasan 1MDB itu pun kita sudah ambil kuota orang lain. Jadi tidak adillah kalau kita hendak teruskan sebab Yayasan 1MDB itu sendiri bagi kita sudah kita berhentikan pencalonan itu di atas sebab siasatan yang telah dikenakan. So, itu saya punya jawapanlah kepada pihak yang bertanya. Datuk Seri Panglima Abdul Azeez bin Abdul Rahim [Baling]: Soalan tambahan. Yang Berhormat Baling. Tuan Yang di-Pertua: Sini dulu, soalan tambahan. Ustaz Haji Hasanuddin bin Mohd Yunus [Hulu Langat]: Hulu Langat. Tuan Yang di-Pertua: Yang Berhormat Hulu Langat, ya.